<p class="ql-align-right">ان شاء الله الليلة حأتكلم معاكم عن اضطراب ما بعد الصدمة ، الفيديو حيكون مقسوم على اتنين الجزء الأول حنتكلم عن الأعراض و طرق التشخيص لي اضطراب ما بعد الصدمة و الجزء التاني حنتكلم عن طرق العلاج و كيف الواحد يحاول يتشافى و يتعالج من الاضطراب دا. ان شاء الله يا رب ربنا يحفظ البلاد و العباد و يارب كل شخص يكون بيحضر الفيديو دا يكون في أمن و امان و تقدرو تستفيدو استفادة تامة من المعلومات اللي حنقولا حسي. طيب أول حاجة نتكلم عن ما هو اضطراب ما بعد الصدمة ؟ أو&nbsp;Post Traumatic Stress Disorderأو PTSD طبعا كلمة PTSD أكتر كلمة شائعة الناس بيتداولوها. اضطراب ما بعد الصدمة مرتبط ارتباط خاص بحدث صادم الحدث الصادم دا لازم يكون حاجة very intense&nbsp;&nbsp;او حاجة الوقع بتاعها يكون شديد جدا. نوع الحدث لازم يكون حدث صادم لمن نقول حدث صادم حاجة زي مثلا في ظروف الحرب اذا شخص سمع اصوات رصاص، شاف جريمة قدامو، تعرض لي تهديد لي نفسه ... تهديد مباشر، شاف منظر قتل أو ضرب قدامو دي هي المواقف اللي ممكن نقول عنها مواقف صادمة بتؤدي لي اضطراب ما بعد الصدمة أمثلة تانيةيعني&nbsp;غير أمثلة الحرب يعني اذا مثلا كنت مثلا في حادث سيارة و شفت قدامك شخص عزيز عليك اتوفى قدامك- لا قدر الله – دا يعتبر حدث. الكوارث الطبيعية زلازل حاجات زي كدا دي تعتبر احداث صادمة. فالحدث دا بيكون استثنائي فيهو تهديد مباشر ليك يا تهديد مباشر ليك أو لي شخص عزيز عليك حاجة انت شفتها&nbsp;direct&nbsp;قدامك. كل زول بيتعامل مع الصدمات دي بصورة مختلفة في ناس بتقدر تتخطاها بي سرعة و ناس بتحتاج وقت أكتر اللي حاجة طبيعية تماما. زي ما كلنا شخص بيتعامل مع الصدمة بي طريقة مختلفة بس في صفات نقدر نقول عليها مشتركة بين الناس اللي عندهم الاضطراب دا بتلقاهم بيعانو من حاجات معينة حنتكلم عنها حسي هي الحاجات&nbsp;في النهاية دي بقت شروط عشان تقدر تشخص الواحد بي&nbsp;PTSD . </p><p class="ql-align-right">تشخيص ال PTSD :</p><p class="ql-align-right">حنتكلم عن تلاتة حاجات، التلاتة حاجات دي لازم تكون موجودة كلها مع بعض عشان نشخص اضطراب ما بعد الصدمة.</p><p class="ql-align-right">الحاجة الأولى: الحدث فعلا يكون حدث صادم زي حالة الحرب مثلا تكون شفت حاجة فعلا صادمة بالنسبة ليك فعلا حاجة أثرت فيك. </p><p class="ql-align-right">هي تلاتة أعراض أول حاجة بيسموها Re experiencing&nbsp;يعني انت تعيد اختبار الحدث دا مرة أخرى كأنو حصل هسة&nbsp;بتحس كأنو انت حاليا قاعد جوا الموقف دا بيحصل زي فلاش باك ومرات بتكون من دون trigger من دون حاجة تحفزك عشان تتذكر الحدث دا لكن بتتذكرو بكامل تفاصيلو كأنك انت ...&nbsp;يعني مرات حتى في ناس بيلاقو صعوبة في انهم يفصلو بين الواقع و بين الذكرى اللي هم بيتذكروها في الفلاش باك دي دا اذا الواحد صاحي. الحاجة التانية اذا الواحد نايم ممكن تحصل ليهو زي كوابيس أو nightmares بيكون احساسها حقيقي جدا الواحد بيحس كأنو مافي حلم فدي أعراض اعادة المشهد. المحفز دا ممكن يكون حاجة واضحة زي مثلا تشوف في الأخبار عن البلد اللي فيها الحرب ضروري يكون شفت حاجة ذكرتك بس في لكن حال انو في حاجة ذكرتك الحاجة دي ممكن تكون أي شي ممكن تكون ريحة معينة ممكن تكون لون معين، شخص معين تشوفو طريق.</p><p class="ql-align-right">العرض التاني هو avoidance لمن انت تتجنب اي حاجة عندها علاقة بي الحدث الصادم ممكن يكون تجنب داخلي زي انك تتجنب اي فكرة عندها علاقة بالحدث دا أو خارجي: تتجنب ناس معينين، طريق معين، بلد معين دا اسمو تجنب خارجي</p><p class="ql-align-right">العرض التالت هو الاحساس بالخطر في حياتك اليومية حتى بعد زوال مسبب الخطر بتكون قاعد كأنك احتمال يجيك التهديد في اي لحظه ما قادر تكون مرتاح </p><p class="ql-align-right">تدخل عليك عادات جديده زي انك مثلا تبقا تقفل الابواب زياده و بتخت طبل زياده و تبقا بتخاف على عائلتك و الناس الحولينك حتي إذا انت في مكان ما فيهو خطر بتبقا لو شخص هبشك و انت ما متوقع الحاجه دي بدل ما تزح منو بسيط فعلا تخاف و فعلا تتوتر الحاجه دي بتلاحظ ليها اكتر شي مع الاصوات يعني لو سمعت ليك صوت طوالي ممكن يحسسك انك في خطر هسا حتى لو انت في امان تام </p><p class="ql-align-right">العرض الرابع و الاخير هو انو كل الاعراض الاتكلمنا عنها دي فعلا تكون عامله خلل في حياتك اليومية كان في الشغل او مع عائلتك او مع اصحابك بتلقا انو في برود في تعاملك مع اصحابك و ما حابي انك تطلع و تكون ما قادر تأدي شغلك كويس بسبب اعراض التوتر و اعراض الاكتئاب او اي سبب ان كان ليهو علاقه بالصدمه دي خلاك انت ما تأدي شغلك بطريقه طبيعيه </p><p class="ql-align-right">في ناس بأدو شغلهم و حياتهم الاجتماعيه ظهاريا عاديين لكن مع نفسهم من جوا بكونو فعلا بعانو عشان يخبو كل المشاعر دي و يظهروا للناس بصوره طبيعيه</p><p class="ql-align-right">في اعراض اضافيه ممكن تكون في او مافي زي اعراض القلق او الاكتئاب او الحزن ممكن ناس بسبب الptsd دا يتوجهو للمخدرات او تعاطي الكحول عشان يحاولو يخففو من حده الاعراض </p><p class="ql-align-right">في ناس بكون عندهم افكار انتحاريه و بكون اول مشيه ليهم لطبيب نفسي بعد محاوله انتحار</p><p class="ql-align-right">برضو ممكن من الاعراض النلاحظها ف الptsd انو الناس بكونو حاسين بالعار او الshame بعد الحدث دا </p><p class="ql-align-right">بكونو حاسين انو كان ممكن يتصرفو تصرف غير في الموقف دا</p><p class="ql-align-right">او ممكن كان يطلعو نفسهم او يساعدو الحولينهم في الموقف دا و يحسو بالعار او الحزن دي كلها حاجات ممكن نتوقع إنو نشوفها في&nbsp;الشخص العندو اضطراب ما بعد الصدمه</p><p class="ql-align-right">الاعراض دي ممكن تظهر في اي وقت&nbsp;،اكتر وقت بتظهر فيه خلال&nbsp;٣ شهور من موعد الحدث او الصدمه </p><p class="ql-align-right">لكن فعلا ممكن تكون في اي وقت في ناس بتجيهم بعد سنه او سنتين حتى لاحظو للاعراض او يمكن بدت خفيفه و ما لاحظو ليها الا لمن اشتدت عليهم </p><p class="ql-align-right">دي هي الاعراض و طريقه تشخيص ما بعد الصدمه ، يمكن يكون في حاجه او حاجتين ما موجودين من الاعراض الاضافيه و دا ما بمنع انو الشخص يتشخص بالاضطراب دا&nbsp;لكن&nbsp;التلاته حاجات الذكرناها في بدايه الفيديو هي اهم شروط انو الزول يتشخص باضطراب ما بعد الصدمه</p><p class="ql-align-right"><br></p><p class="ql-align-right"><br></p><p class="ql-align-right"><br></p><p><br></p>